Stephanie Vaquer

**Ana Stephanie Vaquer González** (s. 29. maaliskuuta 1993)  on chileläinen showpainija. González työskentelee WWE:ssä nimellä **Stephanie Vaquer**. Hän painii tällä hetkellä Raw brändissä. Hän on entinen NXT Women's Champion-mestari ja lisäksi hän on entinen NXT Women's North American Champion-mestari. Parhaiten hänet tunnetaan ajastaan meksikolaisessa painipromootio Consejo Mundial de Lucha Libressä (CMLL). Vaquer on hallitseva Women’s World Championship ensimmäistä kertaa.

## Uran alku

Vaquer alkoi harjoitella Chilessä ammattipainin uraa varten Paul Slanderingin johdolla ja debytoi painijana 16-vuotiaana helmikuussa 2009. Hänen ensimmäiset ottelunsa olivat loppuvuodesta 2010 pienissä tapahtumissa Chilessä, joissa hän paini kehänimellä **Dark Angel**.
19-vuotiaana Vaquer muutti Meksikoon ja sai jatkokoulutusta Ricky Marvinin, Último Guerreron, Gran Apachen ja Villano IV:n johdolla. Hän teki kehädebyyttinsä Meksikossa joulukuussa 2013. Kiertuellaan Méridassa Vaquer sai kolminkertaisen nenämurtuman, joka pakotti hänet lopettamaan painiuran kahdeksi vuodeksi. Tänä aikana hän työskenteli tarjoilijana ravintolassa.

Vuonna 2019 Vaquer alkoi painia Consejo Mundial de Lucha Libressä (CMLL). Menestystä Vaguer sai CMLL:ssä vuonna 2023, kun hän yhdessä Zeuxisin kanssa voittivat ensimmäisinä naisten Occidente Women's Tag Team Champions-joukkuemestaruuden. Lisäksi he onnistuivat voittamaan ensimmäisenä joukkueena CMLL World Women's Tag Team-mestaruuden. Vaquer voitti myös henkilökohtaisesti vapaana olleen CMLL World Women's Championship-mestaruuden syyskuussa 2023. Heinäkuussa 2024 Vaquer joutui luopumaan kaikista mestaruuksista, kun Vaquer jätti CMLL:n henkilökohtaisista syistä.

## WWE

10. heinäkuuta 2024 WWE:n Talent Development Creativen johtaja ja WWE NXT:N Shawn Michaels ilmoitti, että Vaquer oli allekirjoittanut virallisen sopimuksen yrityksen kanssa ja hänet määrättiin NXT-brändiin. Hän teki WWE:n kehässä debyyttinsä live-tapahtumassa Mexico Cityssä 13. heinäkuuta, jossa hän voitti Isla Dawnin. Helmikuussa 2025 Vaquer osallistui ensimmäistä kertaa Royal Rumble -otteluun sijalla 24, mutta Nia Jax pudotti hänet. NXT Vengeance Day -tapahtumassa 15. helmikuuta Vaquer voitti Fallon Henleyn ja voitti NXT Women’s North American Championship-mestaruuden. Tämä merkitsi hänen ensimmäistä WWE-mestaruusvoittoa sekä hänestä tuli ensimmäinen chileläinen ja eteläamerikkalainen nainen, joka on voittanut mestaruuden WWE:ssä. NXT:Roadblock-tapahtumassa 11. maaliskuuta Vaquer voitti Giulian sekä voitti NXT Women's Championship-mestaruuden. Hänestä tuli ensimmäinen naispuolinen kaksoismestari NXT:n historiassa. NXT:n 1. huhtikuun jaksossa Vaquer luopui NXT Women’s North American Championship-mestaruudesta keskittyäkseen puolustamaan NXT-naisten mestaruutta, jolloin hänen hallituskautensa päättyi 45 päivään.

## Mestaruudet ja saavutukset
***Consejo Mundial de Lucha Libre**
**CMLL World Women's Championship (1 kerta)
**CMLL World Women's Tag Team Championship (1 kerta) yhdessä Zeuxisin kanssa
** Occidente Women's Tag Team Championship (1 kerta) yhdessä Zeuxisin kanssa
***New Japan Pro-Wrestling**
**Strong Women's Championship (1 kerta)
***WWE**
**Women’s World Championship (1 kerta)
**NXT Women's North American Championship (1 kerta)
**NXT Women's Championship (1 kerta) 

## Lähteet